Γεωργιανές βουλευτικές εκλογές (2020)

Στις 31 Οκτωβρίου 2020 διεξήχθησαν βουλευτικές εκλογές στη Γεωργία, για τα 150 μέλη της 10ης Συνέλευσης του Γεωργιανού Κοινοβουλίου.Σύμφωνα με τα αποτελέσματα του 1ου γύρου των εκλογών το Γεωργιανό Όνειρο ήρθε πρώτο συγκεντρώνοντας το 48,22% των ψήφων και συνολικά εννέα κόμματα μπήκαν στο κοινοβούλιο. Όμως, στις 3 Νοεμβρίου τα κόμματα της αντιπολίτευσης διαμαρτυρήθηκαν για συστηματικές παραβιάσεις στην διεξαγωγή που συνδέονται με μαζική «νοθεία» των αποτελεσμάτων και προβλήματα στην επιλογή προσωπικού, αποποιήθηκαν τις έδρες που κέρδισαν στο κοινοβούλιο και ζήτησαν να ακυρωθούν τα αποτελέσματα των εκλογών και να διεξαχθούν νέες. Στα κόμματα που μποϊκόταραν τις εκλογές και αποποιήθηκαν τις έδρες τους περιλαμβάνονται: ΕΕΚ, Ευρωπαϊκή Γεωργία, Δοκιμή, Εποικοδομητική Στρατηγική, ΠΣΓ, Πολίτες, Εργατικό Κόμμα, και πολλά άλλα. Στις 21 Νοεμβρίου 2020 διεξήχθη ο 2ος γύρος των εκλογών για τις 17 έδρες του πλειοψηφικού. Με τα κόμματα της αντιπολίτευσης να έχουν μποϊκοτάρει τις εκλογές το Γεωργιανό Όνειρο συγκέντρωσε το 90,6% των ψήφων και κέρδισε όλες τις έδρες.Στην πρώτη συνεδρίαση της βουλής ο Αρτσίλ Ταλαβάτζε επανεξελέγη πρόεδρος της βουλής, και στη συνεδρίαση της 24ης Δεκεμβρίου 2020 ο Γκιόργκι Γκαχάρια έγινε Πρωθυπουργός με 85 ψήφους εμπιστοσύνης υπέρ. Από την συνεδρίαση έλειπαν τα 60 μέλη της αντιπολίτευσης.

 31 Αυγούστου 2020: Ορίστηκε η 31η Οκτωβρίου ως ημερομηνία διεξαγωγής των εκλογών 1 Σεπτεμβρίου 2020: Ξεκίνησε η προεκλογική περίοδος. 4 Σεπτεμβρίου 2020: Προθεσμία για εγγραφή των κομμάτων που εκπροσωπούνται στο κοινοβούλιο στους καταλόγους της ΚΕΚ για συμμετοχή στις εκλογές του 2020. Την ίδια ημέρα η Κεντρική Εκλογική Επιτροπή (ΚΕΚ) εξέλεξε τα προσωρινά μέλη των περιφερειακών εκλογικών επιτροπών. 6 Σεπτεμβρίου 2020: Η ΚΕΚ ανακοίνωσε τις πληροφορίες για τον αριθμό των εγγεγραμμένων ψηφοφόρων, συνολικά και ανά περιφέρεια. Αιτήσεις για διορθώσεις στους καταλόγους έγιναν δεκτές μόνο μέχρι τις 13 Οκτωβρίου. 11 Σεπτεμβρίου 2020: Προθεσμία για εγγραφή των ομάδων πρωτοβουλίας για συμμετοχή στις εκλογές. 24 Σεπτεμβρίου 2020: Ολοκληρώθηκε η εγγραφή των πολιτικών συμμαχιών που θα συμμετάσχουν στις εκλογές 1 Οκτωβρίου 2020: Προθεσμία για να υποβάλλουν τα πολιτικά κόμματα / συμμαχίες τους καταλόγους με τα ονόματα των υποψηφίων τους. 21 Οκτωβρίου 2020: Προθεσμία για να υποβάλλουν αίτηση στην ΚΕΚ οι εγχώριες οργανώσεις παρατηρητών που θέλουν να παρακολουθήσουν τη διεξαγωγή των εκλογών. 24 Οκτωβρίου 2020: Προθεσμία για να υποβάλλουν αίτηση στην ΚΕΚ οι διεθνείς οργανώσεις παρατηρητών που θέλουν να παρακολουθήσουν τη διεξαγωγή. 26 Οκτωβρίου 2020: Προθεσμία για την ΚΕΚ να ανακοινώσει τα οριστικά δεδομένα για τον αριθμό των εγγεγραμμένων ψηφοφόρων, μετά από διορθώσεις που ενδέχεται να έγιναν. 31 Οκτωβρίου 2020: Ημέρα των Εκλογών. Οι κάλπες θα ανοίξουν στις 8.00 και θα κλείσουν στις 20.00. 11 Νοεμβρίου 2020: Προθεσμία για τις περιφερειακές εκλογικές επιτροπές να συνοψίσουν τα αποτελέσματα της ψηφοφορίας και να τα υποβάλλουν στην ΚΕΚ. 19 Νοεμβρίου 2020: Η ΚΕΚ θα οριστικοποιήσει τα αποτελέσματα της αναλογικής εκπροσώπησης. 21 Νοεμβρίου 2020: Ημέρα διεξαγωγής του δεύτερου γύρου των εκλογών (αν χρειαστεί). Σύμφωνα με το νέο εκλογικό νόμο που ψηφίστηκε στις 29 Ιουνίου 2020, από τα 150 μέλη του Γεωργιανού Κοινοβουλίου: τα 120 μέλη θα εκλεγούν με αναλογική εκπροσώπηση από λίστες κομμάτων. Το εκλογικό όριο είναι 1%. τα 30 μέλη θα εκλεγούν με πλειοψηφικό σύστημα δύο γύρων από 30 μονοεδρικές εκλογικές περιφέρειες. Για να ανακηρυχθεί νικητής ο υποψήφιος πρέπει να εξασφαλίσει την απόλυτη πλειοψηφία, δηλαδή το 50% των ψήφων. Αν στον πρώτο γύρο δεν αναδειχθεί κανένας νικητής, τότε οι δύο υποψήφιοι που συγκέντρωσαν τις περισσότερες ψήφους θα αναμετρηθούν σε έναν δεύτερο γύρο, και όποιος πλειοψηφήσει θα πάρει την έδρα της περιφέρειας.Στον εκλογικό νόμο προστέθηκε μία ποσόστωση βάσει φύλου, δηλαδή τουλάχιστον 25% των υποψηφίων στις λίστες της αναλογικής εκπροσώπησης πρέπει να είναι γυναίκες.H προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Γεωργίας άνω των 18 ετών. Στις δημοσκοπήσεις που έγιναν από τις προηγούμενες εκλογές μέχρι τις τρέχουσες το Γεωργιανό Όνειρο έρχεται πρώτο κόμμα. Μεγάλο ποσοστό των εκλογέων που απάντησαν στις έρευνες γνώμης είναι αναποφάσιστοι, δεν ξέρουν τι να ψηφίσουν ή δεν θα ψηφίσουν καθόλου. Την διεξαγωγή των εκλογών παρακολούθησαν 46.981 παρατηρητές από 132 τοπικές οργανώσεις και 910 παρατηρητές από 48 διεθνείς οργανώσεις. 3 Νοεμβρίου 2020: τα κόμματα της αντιπολίτευσης διαμαρτυρήθηκαν για συστηματικές παραβιάσεις στην διεξαγωγή που συνδέονται με μαζική «νοθεία» των αποτελεσμάτων και προβλήματα στην επιλογή προσωπικού, αποποιήθηκαν τις έδρες που κέρδισαν στο κοινοβούλιο και ζήτησαν να ακυρωθούν τα αποτελέσματα των εκλογών και να διεξαχθούν νέες. Στα κόμματα που μποϊκόταραν τις εκλογές και αποποιήθηκαν τις έδρες τους περιλαμβάνονται: ΕΕΚ, Ευρωπαϊκή Γεωργία, Δοκιμή, Εποικοδομητική Στρατηγική, ΠΣΓ, Πολίτες, Εργατικό Κόμμα, Ρεπουμπλικανικό Κόμμα. Ευρωπαίοι Δημοκράτες, Ενωμένη Γεωργία, Βήμα, Νικηφόρα Γεωργία, Για Δικαιοσύνη, Ελεύθεροι Δημοκράτες, Ελευθερία, Ελεύθερη Γεωργία, Χριστιανοδημοκρατικό Κίνημα.8 Νοεμβρίου 2020: η αντιπολίτευση έκανε μεγάλη συγκέντρωση διαμαρτυρίας στην Τιφλίδα, που διαλύθηκε αργά το απόγευμα με ρίψεις δακρυγόνων και κανόνια νερού που άφησαν αρκετούς τραυματίες: 14 αστυνομικούς, 3 δημοσιογράφους και 10 διαδηλωτές. Ο Πρωθυπουργός Γκιόργκι Γκαχάρια αποκάλεσε τους διαδηλωτές «ανεύθυνους». Την επόμενη ημέρα οι διαδηλώσεις μπροστά στο κοινοβούλιο συνεχίστηκαν μέχρι αργά το βράδυ, παρόλο που επιβλήθηκε απαγόρευση της κυκλοφορίας λόγω του κορονοϊού. 12 Νοεμβρίου 2020: το κυβερνών κόμμα και τα κόμματα της αντιπολίτευσης κάθισαν στο τραπέζι διαπραγματεύσεων, για μία συζήτηση που διήρκεσε 4 ώρες και στην οποία συμμετείχαν οι αρχηγοί των 8 κομμάτων και ο Πρόεδρος της Βουλής, ο Άρτσιλ Ταλακβάτζε, ως εκπρόσωπος της κυβέρνησης. Η συνάντηση έγινε στην οικία της Πρέσβειρας των Ηνωμένων Πολιτειών στη Γεωργία, Κέλι Ντέγκναν, με παρευρισκόμενους διαμεσολαβητές την ίδια και άλλους ξένους διπλωμάτες. Ο Γκρίγκολ Βασάτζε, ο αρχηγός του ΕΕΚ, προκάλεσε αναστάτωση με τις δηλώσεις του, και ο εκπρόσωπος της Ευρωπαϊκής Γεωργίας Γίγα Μποκέρια τον κατηγόρησε ανοιχτά ότι λέει ψέματα. 14 Νοεμβρίου 2020: έγινε ένας δεύτερος γύρος διαπραγματεύσεων, με τη μεσολάβηση της Ντέγκναν, που όμως κατέληξε σε αποτυχία. Η αντιπολίτευση συνέχισε να ζητά επανάληψη των εκλογών και την ίδια ημέρα έγινε μεγάλη πορεία διαμαρτυρίας στην Τιφλίδα, παρά τους κινδύνους εξάπλωσης του κορονοϊού με 3.000 αναφορές νέων κρουσμάτων σε όλην την χώρα ανά ημέρα. 16 Νοεμβρίου 2020: Το Διεθνές Ρεπουμπλικανικό Ίδρυμα δημοσίευσε μία τεχνική αναφορά για τις ανωμαλίες που σημειώθηκαν στις εκλογές της 31ης Οκτωβρίου: «νοθεία» στα αποτελέσματα, πολλαπλές παραβιάσεις των κανονισμών, υποψίες για δωροδοκίες και εξαγορές ψήφων, κ.α. Την ίδια ημέρα άγνωστοι έκαναν επίθεση και έκαψαν ένα από τα παραρτήματα του ΕΕΚ στα περίχωρα της Τιφλίδας. 17–18 Νοεμβρίου 2020: Ο Υπουργός Εξωτερικών των Ηνωμένων Πολιτειών Μάικ Πομπέο επισκέφτηκε τη Γεωργία και συναντήθηκε με την Πρόεδρο, τον Πρωθυπουργό και τον Πατριάρχη Ηλία Β΄. Την ίδια ώρα τα κόμματα της αντιπολίτευσης οργάνωσαν σιωπηλή διαμαρτυρία στη Λεωφόρο Ρουσταβελί, στην Τιφλίδα. 21 Νοεμβρίου 2020: Ο 2ος γύρος των εκλογών διεξήχθη όπως ήταν προγραμματισμένο, παρόλο που η αντιπολίτευση έχει μποίκοτάρει τις εκλογές. Το κυβερνών κόμμα, το Γεωργιανό Όνειρο, κέρδισε όλες τις έδρες. 11 Δεκεμβρίου 2020: Η 10η Συνέλευση του Γεωργιανού Κοινοβουλίου συνεδρίασε για πρώτη φορά. Η Πρόεδρος Σαλομέ Ζουραμπισβίλι άνοιξε την συνεδρίαση συγχαίροντας τα εκλεγμένα μέλη. Ο Άρτσιλ Ταλακβάτζε επανεξελέγη πρόεδρος της βουλής με 86 ψήφους υπέρ. Εκλέχθηκαν, επίσης, τα μέλη των 15 κοινοβουλευτικών επιτροπών. 24 Δεκεμβρίου 2020: Σε αυτήν την έκτακτη συνεδρίαση ο υποψήφιος Πρωθυπουργός Γκιόργκι Γκαχάρια παρουσίασε την πρότασή του για σχηματισμό κυβέρνησης. Από την συνεδρίαση έλειψαν τα κόμματα της αντιπολίτευσης. Η κυβέρνηση του Γκαχάρια κέρδισε την ψήφο εμπιστοσύνης με 85 ψήφους «υπέρ».